Qisasi Rabgʻuziy. Qisasi Rabgʻuziy () — turkiy shoir Nosiruddin Burxonuddin Rabgʻuziyning hijriy 709–710-yillar (1309–1310) orasida yozgan asar. Qissaning XV asrga oid qoʻlyozmasi Londondagi Britaniya muzeyida, XVI asrda koʻchirilgan nusxasi Sankt-Peterburgda, XIX asrda koʻchirilgan qoʻlyozma, shuningdek, bosma nusxalari Oʻzbekiston Respublikasi Fanlar akademiyasining Sharqshunoslik institutida (inv. №1025, 7397, 1874) saqlanadi. Asar hamd, neʼt, muqaddima, qissalar, lirik kechinmalar va xotimalardan iborat. Muallif ushbu asarni yozishda Qurʼondan, Abu Isʼhoq Nishopuriyning „Qisas ul-anbiyo“ (forscha) va Vahb ibn Munabbihning „Kaʼb ul-axbor“ (arabcha) kabi asarlaridan foydalangan.